2. ΝΟΜΟΘΕΤ. ΔΙΑΤΑΓΜΑ υπ’ αριθ. 1239 της 30 Σεπτ./11 Οκτ. 1972 (ΦΕΚ Α΄  174) Περί βελτιώσεως διαδικασιών τινων κατά την έκδοσιν των διοικητικών πράξεων. Άρθρ.1.–(1.Δια Β.Δ/των εκδιδομένων επί τη προτάσει του Πρωθυπουργού και των αρμοδίων κατά περίπτωσιν Υπουργών, δύναται να ορίζηται: α)προκειμένου περί Β.Δ/των ή αποφάσεων, εκδιδομένων, κατά τας κειμένας διατάξεις, τη συμπράξει πλειόνων Υπουργών, ότι εκδίδονται άνευ της συμπράξεώς τινος ή τινων εκ τούτων και β) ότι εφ’ ωρισμένων θεμάτων, δι’ α αι κείμεναι  διατάξεις προβλέπουν την έκδοσιν Β.Δ/των, επί τη  προτάσει ενός ή πλειόνων Υπουργών, ασκούν εφ’ εξής, αντί τούτων, αποφάσεις εκδιδόμεναι υπό των οικείων Υπουργών ή άνευ της συμπράξεώς τινος ή τινων εκ τούτων). Η παρ.1 κατηργήθηκε από την παρ.2 άρθρ.2 Νόμ.865/1979 (ανωτ. αριθ.54). 2.Δια Β.Δ/των εκδιδομένων επί τη προτάσει του Πρωθυπουργού και των Αντιπροέδρων της Κυβερνήσεως, δύναται να ορίζηται ότι αρμοδιότητες ασκούμεναι, κατά τας κειμένας διατάξεις, υπό Κυβερνητικών συλλογικών οργάνων, ανακατανεμόμεναι, δύνανται να ασκώνται υπό ετέρων κυβερνητικών συλλογικών οργάνων ή και υπό ενός ή πλειόνων Υπουργών. Άρθρ.2.–Η ισχύς του παρόντος άρχεται από της δημοσιεύσεως αυτού δια της Εφημερίδος της Κυβερνήσεως. 